CELEX: 62020TN0456
Language: da
Date: 2020-07-16 00:00:00
Title: Sag T-456/20: Sag anlagt den 16. juli 2020 — LA mod Kommissionen

31.8.2020   
            
            
               DA
            
            
               Den Europæiske Unions Tidende
            
            
               C 287/43
            
         
      Sag anlagt den 16. juli 2020 — LA mod Kommissionen
      (Sag T-456/20)
      (2020/C 287/63)
      Processprog: italiensk
      
         Parter
      
      
         Sagsøger: LA (ved advokat M. Velardo)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen af 20. juni 2019, hvorved sagsøgeren ikke blev optaget på listen over ansøgere, der gik videre til den næste fase ved assessmentcentret ved udvælgelsesprøve EPSO/AD/371/19, annulleres.
               
            
                  —
               
               
                  Afgørelsen af 24. september 2019, hvorved der blev givet afslag på anmodningen om revurdering, annulleres.
               
            
                  —
               
               
                  Afgørelsen af 6. april 2020, hvorved der blev givet afslag på den administrative klage indgivet i henhold til personalevedtægtens artikel 90, stk. 2, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om anlæggelse af et åbenbart urigtigt skøn
                  
                              —
                           
                           
                              Sagsøgeren har i denne forbindelse gjort gældende, at meddelelsen om udvælgelsesprøven blev tilsidesat (artikel 5, afsnit I, i bilag III til vedtægten), for så vidt som udvælgelseskomitéen ikke tog de faglige kvalifikationer i betragtning, hvilket er i åbenbar modstrid med bestemmelserne i meddelelsen om udvælgelsesprøven og de opgaver, som tildeles udvalgte ansøgere.
                           
                        
            
                  2.
               
               
                  Andet anbringende om tilsidesættelse af lighedsprincippet
                  
                              —
                           
                           
                              Sagsøgeren har i denne forbindelse gjort gældende, at udvælgelseskomitéen i Talent Screener-fasen ikke overholdt de bedømmelseskriterier, som var fastsat i meddelelsen, og at ansøgerne derfor ikke blev sikret ligebehandling.
                           
                        
            
                  3.
               
               
                  Tredje anbringende om tilsidesættelse af begrundelsespligten og det hermed forbundne princip om parternes ligestilling i sagen (artikel 47 i chartret om grundlæggende rettigheder)
                  
                              —
                           
                           
                              Sagsøgeren har vedrørende dette gjort gældende, at den anfægtede afgørelse i det væsentlige savner en begrundelse, med den deraf følgende virkning for sagsøgerens ret til forsvar og for parternes ligestilling i sagen.
                           
                        
            
                  4.
               
               
                  Fjerde anbringende om en ulovlighedsindsigelse som omhandlet i artikel 277 TEUF med hensyn til meddelelsen om udvælgelsesprøven
                  
                              —
                           
                           
                              Sagsøgeren har i denne forbindelse gjort gældende, at i strid med artikel 1, litra e), i bilag III til vedtægten, hvorefter det tilkommer ansættelsesmyndigheden at fastsætte arten og karakterne af prøverne, og hvordan de skal vurderes, var det i den foreliggende procedure udvælgelseskomitéen, som fastsatte »weighting factors«, hvilket imidlertid i henhold til den nævnte bestemmelse henhørte under ansættelsesmyndighedens kompetence.